Wenche Myhre

**Wenche Synnøve Myhre** (født 1947) er en norsk sanger, danser, skuespiller og forfatter. 

Fra sin debut i 1960-årene har Myhre hatt suksess med en rekke sanger på norsk, svensk, tysk og dansk. Hun ble tildelt hedersprisen under Spellemannprisen 2003 for sin innsats som artist i Norge og utlandet gjennom 50 år. I Tyskland og det øvrige tyskspråklige Europa er hun kjent som *Die Wencke*.

## Bakgrunn

Wenche Myhre ble født 15. februar 1947 på Kjelsås i Oslo. Hun opptrådte offentlig allerede 7 år gammel, i 1954, sammen med faren, Kjell Myhre, og storebroren Reidar Myhre. 

Hun giftet seg med den danske tannlegen Torben Friis Møller i 1969. De ble skilt i 1979. Hun var gift andre gang fra 1980 til 1991 med filmregissøren Michael Pfleghar. Hun har fire barn og bor på Nesøya i Asker. Myhre er siden 2010 samboer med den svenske dirigenten Anders Eljas.

## Karriere
Den første platekontrakten fikk hun av komponistene og produsentene Arne Bendiksen og Egil Monn-Iversen på sin 13-årsdag, etter at hun i 1960 vant en talentkonkurranse i Oslo. Hun debuterte med sangen «Åh, det er søndag», en norsk utgave av Don Gibsons «Oh Lonesome Me» med norsk tekst av faren, Kjell Myhre. Platen ble utgitt av selskapet Egil Monn-Iversen A/S på etiketten *Triola*. Baksiden var «Si meg hvorfor». 

I 1963 hadde hun sin filmdebut i *[[Elskere]]* i rollen som Grethe. Siden da var hun fast deltaker på Norsktoppen. For låten «Gi meg en cowboy til mann» (tysk «Ich will 'nen Cowboy als Mann») fikk hun sin første gullplate. I 1964 deltok hun også i Melodi Grand Prix med Arne Bendiksens «La meg være ung», hun sang med stort orkester og Odd Børre og The Cannons med lite orkester. Sangen ble nummer tre, men ble samtidig en av de største slagerne dette året. Den gang ble alle sangene i den norske finalen av å i Melodi Grand Prix fremført to ganger med lite og stort orkester, hun var også med i samme finale med «God gammel firkantet vals», lite orkester, med den ble hun nummer to.

For det norske publikum ble hun særlig kjent med melodien «Vinter og sne», skrevet av Sigurd Jansen og Alfred Næss, som var kjenningsmelodien til Oslo Ski-VM i 1966.

I 1964 ble det startet en innsamlingsaksjon med Myhre som frontfigur. De innsamlede pengene gikk til bygging av et barnesykehus i Rafah på Gazastripen. Sykehuset behandlet bl.a. barn med gastroenteritt. Det var under innvielsen av dette sykehuset hun ble kjent med sin første ektemann, Torben Friis-Møller.

Wenche Myhre spilte Dorothy i *Trollmannen fra Oz* som hadde premiere i januar 1965 på Oslo Nye Teater.

Myhre byttet plateselskap og spilte inn for Polydor fra 1965. Hennes første single for Polydor var «Å-å-å sheriff». Myhre sang den offisielle VM-sangen «Vinter og sne» i forbindelse med ski-VM 1966. 1967 ga hun ut to singler som en del av trioen Oslo Harmonikvartett, som i tillegg til Myhre besto av Sølvi Wang og Kari Diesen. I 1973 fikk hun en stor slager i Norge med «Jeg og du og vi to og mange flere».

### Tyskland
Fra midten av 1960-årene deltok Wenche Myhre i flere tyske TV-sendinger og musikkfestivaler, og hun bygget etter hvert opp en betydelig karriere i Tyskland.

Wenche fikk *Bravo Otto*-statuetten i bronse i 1966 og i 1970, i gull i 1967 og 1968 og i sølv i 1969.

Fra 1974 hadde hun sitt første eget fjernsynsshow på den tyske kanalen ZDF. Showet ble kalt *Das ist meine Welt,* og var en musikalsk reise med Wenche Myhre som guide i forskjellige land.

I Tyskland og andre tyskspråklige områder var *Die Wenche* i flere år en stor TV-personlighet, noe som nok har gått litt under radaren her hjemme. Det er et hjemmemarked på rundt 100 millioner mennesker, så kommersielt gjennomslag her betyr mye.

### Senere år
I 1980-årene hadde hun slagere i Norge som «Vi lever» og «66 år». Sammen med en rekke andre norske artister sang Wenche på *[[Sammen for livet (sang)|Sammen for livet]]* i 1985. Myhre var programleder for de tolv første utgavene av ''Reisesjekken'' på TVNorge.

I 2011 ble Myhre innvalgt i Rockheim Hall of Fame sammen med a-ha, Åge Aleksandersen, Jokke & Valentinerne og Alf Prøysen.

Hun var motiv på frimerke 16. september 2011 da Posten utga en serie med fire frimerker med tema «Norsk populærmusikk III – Kvinnelige artister».

4. januar 2015 kom Telia med en ny reklamefilm, der Myhre synger sangen «Ring meg».

18. februar 2017 feiret hun 70 år i et utsolgt Oslo Spektrum, jubileumsshowet gikk på turné høsten 2017.

## Diskografi

## Filmografi

## Videografi

### Videoer

* *[[Som om inget hade hänt – Povel-pop från förra årtusendet]]* (2000)
* *[[Povels Pärlor]]* (2012)

### Musikkvideoer

* *[[66 år]]* (1982)
* *Hvor går vi* (1985)
* *Fötter i sand* (1990)
* *Jonathan Livingstone måke* (1990)
* *Julepotpurri* (1991)
* *Julenissen kommer i kveld* (1991)
* *Kom til vinterland* (1991)

## Turnéhistorie
* *[[I all Wenchelhet]]* (1978–79)
* *[[Wenche on Tour]]* (1983)
* *[[Keep Smiling (turné)|Keep Smiling]]* (november 1984 til juli 1985; 49 forestillinger): Grieghallen, Stavanger konserthus, Kristiansand teater, Ibsenhuset, Royal Garden Hotell, Chateau Neuf, Park hotell.
* *Wenche Myhre på Humla* (1986) Humla, Oslo, 19. september-12. desember
* *Wenche på Park* (1990) Park Hotell (Sandefjord), 11-28. juli
* *SnowShow* (1994) Quality Hafjell Hotell, 12-27. februar
* *[[Wenche Myhres One Woman Show '97]]* (1997)
* *Du og jeg og vi to!* (juni 2003) Hunderfossen, Oslo konserthust, Blaafarveværket, Tusenfryd 
* *[[Wenche in Concert]]* (2007)
* *[[66 (turné)|66]]* (2013–14)
* *[[Wenches jul (turné)|Wenches jul]]* (2014)
* *[[En aften med Wenche og Anders]]* (2015–16)
* *[[Wenches jul (turné)|Wenches jul]]* (2015)
* *[[Wenche 70]]* (2017)
* *[[Wenches jul (turné)|Wenches jul]]* (2017)
* *[[Wenche Myhre med Big Band]]* (2018-19; 4 forestillinger): Rådhusteateret i Ski, Bærum kulturhus, Kilden teater- og konserhus, Clarion Hotel the Edge
* *[[Wenches jul (turné)|Wenches jul]]* (2018)
* *[[Wenche på Chat Noir]]* (2019)
* *[[Wenche 75]]* (2022-23)
* *[[Wenches jul (turné)|Wenches jul]]* (2023)

### Som medvirkende
* *[[Lett blanding]]* (1960)
* *[[Trollmannen fra Oz (musikal)|Trollmannen fra Oz]]* (1964-65)
* *[[Å, så heldige vi er]]* (1966)
* *[[Syv glade lerker på en blå gren]]* (1969)
* *[[The PoW show]]* (1969-70)
* *[[Show, før jo heller]]* (1971-72)
* *[[PoW show 2]]* (1974)
* *[[Sweet Charity]]* (1989–90)
* *[[Knäpp igen]]* (1992-93)
* Norsk Militær Tattoo (1996)
* *[[Som om inget hade hänt]]* (2000)
* *[[Julenatt (turné)|Julenatt]]* (2020-22)

## Priser og nominasjoner
* Det Nyes sølvmikrofon (1967)
* Spellemann i kategorien «Årets vokalist» (1976)
* Livsstilprisen (1984)
* Leif Justers ærespris (1988)
* Jens Book-Jenssen prisen (2000)
* Willy Brandt-prisen (2002)
* Gammleng-prisen i klassen veteran (2003)
* Hedersprisen under Spellemannprisen (2003)
* Ridder av St. Olavs Orden (2004)
* Solprisen (2005)
* KORK-prisen (2008)
* Pillarguriprisen (2009)
* Rockheim Hall of Fame (2011)
* Årets kreftpris (2013)
* Hedersprisen under *Kjendisgallaen* (2013)
* Æresprisen av Musikkteaterforum (2013)

;Nominasjoner
* Spellemann i kategorien «barneplate» (2002)

## Melodi Grand Prix

I 2009 ble hun den eldste norske artisten i en Melodi Grand Prix-finale med sine 62 år. Rekorden ble imidlertid slått tre år senere, da 76 år gamle Bobby Bare deltok i Melodi Grand Prix.

### Vesttyske finaler

## Biografier
* *[[Dette er show]]*. Av Wenche Myhre ; fortalt til Dag Frøland og Terje Hoel. Schram forlag, 1970
* *[[66 (bok)|66]]*. Av Wenche Myhre i samarbeid med Mona Levin. Cappelen Damm forlag, 2012. 
* *[[Die Wencke]]*. Av Wenche Myhre i samarbeid med Mona Levin. Schwarzkopf & Schwarzkopf, 2013. 

## Referanser




## Eksterne lenker
* 
* 
*